VSRS Sklep II DoR 264/2020
Datum: 2021-02-10T01:00:00.000+01:00
ecli: ECLI:SI:VSRS:2021:II.DOR.264.2020
opravilna_stevilka_ii_stopnje: VSM Sodba I Cp 961/2019
sodisce: Vrhovno sodišče
oddelek: Civilno-gospodarski oddelek, civilni senat
podrocje: OBLIGACIJSKO PRAVO
institut: predlog za dopustitev revizije - povrnitev premoženjske škode - denarna renta - mesečna renta - višina mesečne rente - sprememba višine - pomembneje spremenjene okoliščine - izpolnitev pogojev za upokojitev - zavrnitev predloga

## Jedro

Predlog za dopustitev revizije se zavrne.

## Izrek

Predlog se zavrne.

## Obrazložitev

1. Tožnik zahteva odpravo ali zmanjšanje s pravnomočno sodbo določene odškodninske rente v višini 928,49 EUR, ker se je toženec v Sloveniji starostno upokojil in prejema sorazmerni del starostne pokojnine v višini 261,81 EUR. Ugotovljeno je bilo, da se bo toženec šele v letu 2023 lahko polno upokojil oziroma pridobil še avstrijsko pokojnino. Z upokojitvijo v RS je toženec pridobil sorazmerni del pokojnine, vendar pa mu je bilo hkrati ukinjeno nadomestilo za invalidnost v višini 213 EUR.

2. Sodišče prve stopnje je zavrnilo tožbeni zahtevek, da obveznost plačila mesečne rente, ki je bila tožniku naložena s pravnomočno sodbo Okrožnega sodišča v Murski Soboti, P 396/2006 z dne 24. 12. 2010, v višini 928,49 EUR mesečno, preneha z dnem vložitve tožbe v tej zadevi.

3. Sodišče druge stopnje je pritožbo zavrnilo in sodbo sodišča prve stopnje potrdilo.

4. Zoper sodbo sodišča druge stopnje tožnik vlaga predlog za dopustitev revizije, v katerem Vrhovnemu sodišču zastavlja vprašanje, ali je pravilna odločitev nižjih sodišč, da zatrjevana sprememba (upokojitev in prejemanje pokojnine v RS v višini 261,81 EUR) ne ustreza pravnemu standardu „pomembneje spremenjene okoliščine“.

5. Predlog ni utemeljen.

6. Ker niso izpolnjeni pogoji, ki jih za dopustitev revizije določa prvi odstavek 367.a člena Zakona o pravdnem postopku (v nadaljevanju ZPP), je Vrhovno sodišče zavrnilo predlog v skladu z drugim odstavkom 367.c člena ZPP.

7. Vrhovno sodišče je odločalo v senatu, ki je naveden v uvodu odločbe. Odločitev je sprejelo soglasno (sedmi odstavek 324. člena ZPP).